
Okresný súd Poprad 19Csp/46/2023 8723211133 25. 09. 2026 JUDr. Iveta Jenčová ECLI:SK:OSPP:2026:8723211133.10
Uznesenie 19Csp/46/2023 Okresný súd Poprad v spore žalobcu: A. B., nar. XX.X.XXXX, trvale bytom C. XXXX/X, D., právne zastúpený: Advokátska kancelária JUDr. Peter Rybár, s. r. o. so sídlom Kuzmányho 29, Košice, IČO: 47234466, proti žalovanému: Prima credit, s.r.o., so sídlom Mierové námestie 10 A, Malacky, IČO: 36763420, právne zastúpený: KVASŇOVSKÝ & PARTNERS I ADVOKÁTI s.r.o., so sídlom Apollo Business Center II, blok A, Prievozská 4, 821 09 Bratislava, IČO: 51003848, v konaní o určenie neplatnosti zmluvy o spotrebiteľskej zmluvy s prísl. takto rozhodol: 19Csp/46/2023 I. Súd konanie z a s t a v u j e. II. Trovy konania súd stranám n e p r i z n á v a. odôvodnenie: 19Csp/46/2023 1. Žalobca žalobu doručenú súdu dňa 12.9.2023 vzal podaním doručeným súdu dňa 23.9.2026 v celom rozsahu späť. Z dôvodu uzavretia Dohody o urovnaní zo dňa 3.9.2026 medzi stranami sporu (podľa ktorej už žalovaný aj plnil), žiadal konanie zastaviť. 2.Podľa § 144 Civilného sporového poriadku žalobca môže vziať žalobu späť. 3.Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 4. Podľa § 146 ods. 1 Civilného sporového poriadku súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. S poukazom na vyššie uvedené skutočnosti a v súlade s citovanými zákonnými ustanoveniami súd rozhodol tak, ako je uvedené vo výroku I. tohto uznesenia, teda konanie zastavil. 6. Náhradu trov konania súd stranám nepriznal, nakoľko takáto dohoda o trovách konania bola aj súčasťou uzavretej Dohody o urovnaní medzi sporovými stranami. Poučenie: 19Csp/46/2023
Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

